cyanic-selkie/wikianc huggingface dataset:
মিউনিখ ফ্রাউনখিয়ের্কে
ইতিহাস
জর্জ ভন হালসবাখ ২০ বছর সময়ের মধ্যে ক্যাথেড্রালটি নির্মাণ করেন। অর্থনৈতিক কারণ ও স্থানীয় পাথরের স্বল্পতার দরুন নির্মাণ উপকরণ হিসেবে এতে ইট ব্যবহার করা হয়। ১৪৬৮ সালে এর নির্মাণকাজ শুরু হয়। ১৪৭৯ সালে নগদ সম্পদ শেষ হয়ে যাওয়ায়, তৎকালীন চতুর্থ পোপ সিক্স্টাস এর জন্য আনুকূল্য প্রদান করেছিল।
দুইটি টাওয়ারের মধ্যে উত্তরের টাওয়ারটি উঁচু, যেখানে দক্ষিণের টাওয়ারটির এর থেকে  ছোটো। টাওয়ার দুটি ১৪৮৮ সালে নির্মাণ শেষ হয়। ১৪৯৪ সালে গির্জা খুলে দেওয়া হয়। তবে অর্থ স্বল্পতার কারণে গোথিক শৈলির বৈশিষ্ট্য অনুযায়ী কৌণিক চূড়া নির্মাণ সম্পন্ন করা সম্ভব হয় নি। ফলে ১৫২৫ সাল পর্যন্ত টাওয়ারের নির্মাণ অসমাপ্ত ছিল। হার্টমান স্কেডেল তার বিখ্যাত মিউনিখ ক্রনিকলে (স্কেডেল'স ওয়ার্ল্ড ক্রনিকল নামে পরিচিত) উন্মুক্ত টাওয়ার সহ মিউনিখের দৃশ্য ছাপিয়েছিলেন। বৃষ্টির পানি ভেতরে প্রবেশ করায় এবং টাওয়ারের ছাদে পানি জমার কারণে বাজেটের মধ্যে নির্মাণ সমাপ্তের সিদ্ধান্ত নেওয়া হয়। এর ফলে টাওয়ার দুটির উপরে গম্বুজ নির্মিত হয় যা গির্জার আলাদা বৈশিষ্ট্য হয়ে উঠে। গম্বুজের নকশা জেরুসালেমের কুব্বাত আস-সাখরার আদলে প্রণীত হয়েছিল। যার ফলে এতে বাইজেন্টাইন স্থাপত্যের আদল সৃষ্টি হয়, যা সেই সময়ে ভূলবশত সলোমনের মূল মন্দির বলে বিবেচিত হয়েছিল।
ভবনের আয়তন প্রায় ঘন মিটার। এখানে একসঙ্গে প্রায় ২০,০০০ মানুষ দাঁড়াতে পারত। পরবর্তীতে সাধারণ মানুষের জন্য গির্জায় বেঞ্চের ব্যবস্থা করা হয়েছিল। এটি একটি শহরের জন্য অসাধারণ ছিল যে, এটি ছাড়াও পাশাপাশি অন্য (প্রথম) প্যারিশ গির্জা ১৫শ শতাব্দীর শেষের দিকে মাত্র ১৩,০০০ অধিবাসীদের গণনা করা হয়েছিল এবং একটি গির্জা যা একটি সাধারণ (দ্বিতীয়) নগর প্যারিশের জন্য তৈরি করা হয়েছিল।
দ্বিতীয় বিশ্বযুদ্ধের সময় মিত্র বাহিনীর বিমান হামলার ফলে ক্যাথেড্রালের ভবন ভয়াবহ ক্ষতির স্বীকার হয়। এসময় ক্যাথেড্রালের ছাদ ধ্বংস হয়ে যায় এবং একটি টাওয়ার ভয়াবহভাবে ক্ষতিগ্রস্ত হয়। ভবনের ধ্বংস হয়ে যাওয়া অংশ সরানোর সময় ভেতরের অনেক পুরনো মূল্যবান অংশ হারিয়ে যায়।
যুদ্ধের পর কয়েক ধাপে বৃহদাকারে পুনর্নির্মাণ কাজ শুরু হয়। ১৯৯৪ সালে নির্মাণের শেষ ধাপ সমাপ্ত হয়।
স্থাপত্য
ফ্রাউনখিয়ের্কে লাল ইটের গোথিক স্থাপত্যরীতিতে তৈরি যার নির্মাণে ২০ বছর সময় লেগেছিল। গোথিক স্থাপত্যরীতিতে সমৃদ্ধ অলঙ্করণ থাকলেও ভবনটি সাধারণভাবে নির্মিত হয়েছে। ফলে বিশেষ আকৃতির দুইটি টাওয়ার সহ ভবনটি দৃষ্টিনন্দন হয়ে উঠে। গির্জার টাওয়ার দুটি একসঙ্গে বিশেষ নকশায় তৈরি হয়েছিল।
ভবনের দীর্ঘ, প্রস্থ , এবং । প্রচলিত মতানুযায়ী টাওয়ার দুটির একটি অপরটি থেকে এক মিটার ছোট হলেও বাস্তবে এদের উচ্চতার পার্থক্য । উত্তরের টাওয়ারের উচ্চতা এবং দক্ষিণের টাওয়ারের উচ্চতা । মূল নকশায় কৌণিক চূড়ার থাকলেও নির্মাণের সময় অর্থ স্বল্পতার কারণে তা নির্মিত হয় নি। বরং রেনেসার সময় এতে গম্বুজ সংযুক্ত হয়। এটি ভবনকে একটি পৃথক বৈশিষ্ট্য দান করেছেন।
অভ্যন্তরভাগ
দক্ষিণ জার্মানির হল গির্জাসমূহের মধ্যে এই গির্জা সর্ববৃহৎ। হলটি ৩টি অংশে বিভক্ত। এর মধ্যে রয়েছে একটি মূল কেন্দ্রীয় অংশ এবং দুইটি পার্শ্বীয় অংশ। পার্শ্বীয় অংশের উচ্চতা এবং এতে প্রতি পাশে ১১টি করে ২২টি স্তম্ভ রয়েছে। হেনরিখ ভন স্ট্রবিন আর্চের নকশা প্রণয়ন করেছিলেন।
১৪শ ও ১৫শ শতাব্দীর উল্লেখযোগ্য শিল্পী যেমন পিটার কেন্ডিড, এরাসমাস গ্রেসার, জেন পোলাক, হান্স লেইনবার্গার, হান্স ক্রাম্পার ও ইগনাজ গুন্টারের শিল্পকর্ম গির্জার অভ্যন্তরের অলঙ্করণের জন্য ব্যবহৃত হয়েছে।
টিউফেলস্ট্রিট, বা শয়তানের পদচিহ্ন
অভ্যন্তরের অধিকাংশ দ্বিতীয় বিশ্বযুদ্ধের সময় ধ্বংস হয়ে যায়। এসময় প্রবেশপথে অবস্থিত টিউফেলস্ট্রিট বা শয়তানের পদচিহ্ন নামে পরিচিত আকর্ষণটি টিকে গিয়েছিল। এটি পায়ের ছাপাকৃতির একটি কালো চিহ্ন। কিংবদন্তি অনুসারে হালসবাখ জানালাবিহীন গির্জা নির্মাণ করায় শয়তান এখানে দাঁড়িয়ে উপহাস করেছিল। (বারুক যুগে উঁচু বেদি কর্তৃক গির্জার শেষপ্রান্তের জানালা ঢাকা পড়ে যেত)।
কিংবদন্তিতে একথাও রয়েছে যে এরপর শয়তান বাইরে বেরিয়ে যায় এবং গির্জার চারপাশের বাতাসকে রাগান্বিত করে তোলে।
অন্য একটি কিংবদন্তি অনুযায়ী শয়তান বাতাসে ভর করে গির্জার নির্মাণ দেখতে এসে রেগে গিয়ে বাতাসকে ফেলে ফেরত চলে যায় ফলে সে পুনরায় এসে এটি দাবি করার পূর্ব পর্যন্ত বাতাস গির্জার চারপাশে প্রবাহিত হতে থাকবে।
অর্গান
বর্তমান অর্গানগুলো ১৯৯৩-১৯৯৪ সালে জর্জ জেন কর্তৃক নির্মিত হয়। বৃহৎ অর্গানটিতে ৯৫টি স্টপ (১৪০টি র‍্যাঙ্ক, ৭১৬৫টি পাইপ) রয়েছে। কোয়ার অর্গানটি ডানদিকের অংশে অবস্থিত। এতে ৩৬টি স্টপ (৫৩টি র‍্যাঙ্ক) রয়েছে। দুইটি অর্গানে ১৩১টি স্টপ (১৯৩টি র‍্যাঙ্ক ও ৯৮৩৩টি পাইপ) রয়েছে যা মিউনিখের সর্ববৃহৎ অর্গানের সমন্বয়। দৈনিক প্রার্থনার সময় অর্গানগুলো বাজানো হয়। এছাড়াও জুলাইয়ের প্রথমভাগ থেকে সেপ্টেম্বরের মধ্যভাগ পর্যন্ত ক্যাথেড্রালের বার্ষিক কনসার্ট সিরিজের সময় তা বাজানো হয়।
ঘণ্টা
দুইটি টাওয়ারে দশটি ঘণ্টা রয়েছে। এগুলো ১৪শ ,১৫শ, ১৭শ ও ২১শ শতাব্দীতে নির্মিত। সবচেয়ে ভারি ঘণ্টার নাম সুসান্না বা সালভেগলোক এবং এটি বাভারিয়ার সর্ববৃহৎ ঘণ্টা। ১৪৯০ সালে ডিউক চতুর্থ আলবার্টের নির্দেশে হান্স আরনেস্ট এটি নির্মাণ করেন।
অন্যান্য
১৯৮০-এর দশকের মধ্যভাগ থেকে মিউনিখ ফ্রাউনখিয়ের্কেের উত্তর টাওয়ারে জার্মান বৈদেশিক গোয়েন্দা সেবা বিএনডি ও আরেকটি ভিন্ন গুপ্তচর পরিষেবার একটি বেতার রিলে স্টেশন রয়েছে।
জয়ী দেব রায়
জয়ী দেব রায় একজন ভারতীয় অভিনেতা। তিনি মূলত বাংলা সিনেমা ও ধারাবাহিকে অভিনয় করেন। এছাড়া তিনি কিছু হিন্দি সিনেমা ও রিয়েলিটি শোতে ও কাজ করেছেন। তিনি জি বাংলার হৃদয় হরণ বি এ পাস ধারাবাহিকে অভিনয় করে জনপ্রিয়তা পান।
প্রাথমিক জীবন
তার জন্ম শিলঙের এক মধ্যবিত্ত বাঙালি পরিবারে। তার পূর্বপুরুষদের বাড়ি বাংলাদেশের সিলেটে ছিল তিনি তার শৈশবের বেশিরভাগ সময় বোর্ডিং স্কুলে কাটিয়েছেন। তার পরিবার তার অভিনয়ে যাওয়া পছন্দ  করেনি। তার বাবা ভারত সরকারের বিদেশ দপ্তরে ছিলেন। তার পরিবার চেয়েছিল তিনি তাদের মতো দেশের সেবা করবেন। তিনি ইঞ্জিনিয়ারিং এর পরে এমবিএ ডিগ্রি অর্জন করেন।
ব্যক্তিগত জীবন
তিনি অন্য অভিনেতাদের মতো পার্টি করতে ভালোবাসেন না। তিনি যোগ এবং ধ্যান করতে ভালবাসেন। তিনি বেশ কয়েকটি স্বেচ্ছাসেবী সংস্থার সাথে যুক্ত যা সামাজিক উন্নতির জন্য কাজ করে।
পেশা
তিনি ২০০৯ থেকে ২০১৪ পেশায় একজন কম্পিউটার ইঞ্জিনিয়ার ছিলেন। কিন্তু অভিনয়ে আগ্রহী ছিলেন। তিনি স্টান্ট ভিত্তিক  হিন্দি রিয়েলিটি শো 'এক্সস্ট' -এ হাজির হয়েছিলেন । এতে তিনি জয়ী হন।পরে অন্যান্য জনপ্রিয় রিয়েলিটি শো যেমন- রি জেন্ডার ইত্যাদি করেন। সেই সময় তিনি মুম্বাইয়ের একটি নামী কোম্পানিতে কর্মরত ছিলেন। রিয়েলিটি শো এবং অন্যান্য প্রকল্পের পাশাপাশি আমি আমার কাজ চালিয়ে যাচ্ছিলেন।তিনি তার অভিনয় দক্ষতা বাড়ানোর জন্য কোন পারিশ্রমিক ছাড়াই বেশ কয়েকটি স্বল্পদৈর্ঘ্য চলচ্চিত্র করেন। পরবর্তীতে তিনি চাকরি ছেড়ে দিয়ে অভিনয় করার সিদ্ধান্ত নেন । তার বাবা -মা একটু চিন্তিত হয়ে পড়লেন। তার বাবা প্রায় ২ বছর ধরে তার সাথে ঠিকভাবে কথা বলেননি।  তারা তার ভবিষ্যত নিয়ে উদ্বিগ্ন ছিলেন। বিগ বস বাংলা মরসুম ২ দিয়ে বাংলা টেলিভিশনে তার অভিষেক হয়।   ‘হৃদয় হরণ বি এ পাস ’ তার প্রথম বাংলা ধারাবাহিক। তাকে স্টার জলসার শ্রীকৃষ্ণভক্ত মীরা তে রাজা ভোজের চরিত্রে দেখা যাবে।
এছাড়া তিনি রোমিও বনাম জুলিয়েট ,মনে রেখো,ফিদা (চলচ্চিত্র)‎,পরিচয়,বিয়ে ডটকম, মুম্বাই ১২৫ কিমি,তুই আমার হিরো,নীতিন ইত্যাদি সিনেমায় অভিনয় করেছেন।
কে জি মুস্তফা
খোন্দকার গোলাম মুস্তফা, যিনি কে জি মুস্তফা নামে পরিচিত, (১৯২৮-২০১০) ছিলেন একজন বাংলাদেশী সাংবাদিক, কলামিস্ট ও ভাষা সৈনিক। তিনি বাংলাদেশ সরকার কর্তৃক ১৯৯৯ সালে একুশে পদকে ভূষিত হন। তার পুরো নাম খোন্দকার গোলাম মুস্তফা। তিনি ১৯২৮ সালে সিরাজগঞ্জের কুড়িপাড়ায় জন্মগ্রহণ করেন। তার বাবার নাম খোন্দকার ওয়াসিউজ্জামান এবং মায়ের নাম তাহিয়াতুন্নেসা।
শিক্ষা
কে জি মুস্তফা ১৯৪৪ সালে সিরাজগঞ্জের বনোয়ারীলাল বিদ্যালয় থেকে মাধ্যমিক পাস করেন। এরপর পাবনা এডওয়ার্ড কলেজ-এ ভর্তি হন কিন্তু পরে তিনি কলকাতায় চলে যান এবং কলকাতার ইসলামিয়া কলেজে ইন্টারমিডিয়েটে ভর্তি হন এবং ইসলামিয়া কলেজ থেকেই উচ্চ মাধ্যমিক পাস করেন। এরপর তিনি ঢাকায় ফিরে আসেন, ১৯৪৯ সালের জানুয়ারিতে ঢাকায় এসে কে জি মুস্তাফা ভর্তি হন ঢাকা বিশ্ববিদ্যালয়ে। কিন্তু তিন মাসের মধ্যেই বিশ্ববিদ্যালয়ের চতুর্থ শ্রেণীর কর্মচারীদের ধর্মঘটের সঙ্গে সহযোগিতা করার কারণে সর্বদলীয় ছাত্র সংগ্রাম পরিষদের তৃতীয় আহ্বায়ক হিসেবে গ্রেপ্তার হন। আর 'শৃঙ্খলা ভঙ্গের অপরাধে' বিশ্ববিদ্যালয় থেকে বহিষ্কৃত হন। ঢাকা বিশ্ববিদ্যালয় থেকে ১৯৫১ সালে রাষ্ট্রবিজ্ঞানে বি.এ ডিগ্রি লাভ করেন। তিনি ১৯৫৭ সালে ঢাকা বিশ্ববিদ্যালয় থেকে রাষ্ট্রবিজ্ঞানে এম.এ ডিগ্রি লাভ করেন।
রাজনীতি
কে জি মুস্তফা কলকাতা ইসলামিয়া কলেজে পড়াশোনার সূত্রে বঙ্গবন্ধু শেখ মুজিবুর রহমানের সাথে পরিচিত হন এবং অত্যন্ত ঘনিষ্ঠ হয়ে ওঠেন। সেই সুবাদেই মূলত: তিনি রাজনীতির প্রতি আগ্রহী হন। ১৯৪৮ সালে বামপন্থীদের উদ্যোগে শত পুলিশি বাধা-বিপত্তির মুখে গোপনে অনুষ্ঠিত সম্মেলনের মাধ্যমে পূর্ব পাকিস্তান যুবলীগ গঠিত হয়। গাজীউল হক, আবদুল মতিন, অলি আহাদ, মোহাম্মদ তোয়াহা, রাজশাহীর আতাউর রহমান, আমিনুল ইসলাম বাদশা প্রমুখের সাথে পূর্ব পাকিস্তান যুবলীগ গঠনের প্রস্তুতিপর্বে তিনিও অংশগ্রহণ করেন। বাংলাদেশে কমিউনিস্ট আন্দোলনের সঙ্গেও তিনি দীর্ঘকাল যুক্ত ছিলেন।
ভাষা সৈনিক
১৯৫২ সালের ভাষা আন্দোলনে তিনি সক্রিয় অংশগ্রহণ করেন এবং আন্দোলনে নেতৃত্ব দেন।
রাষ্ট্রদূত
১৯৭২ থেকে ১৯৭৪ সাল পর্যন্ত লেবাননে এবং ১৯৭৪ থেকে ১৯৭৫ সাল পর্যন্ত ইরাকে বাংলাদেশের রাষ্ট্রদূত হিসেবে দায়িত্ব পালন করেন কে.জি মুস্তফা।
ব্যক্তিগত জীবন
কে জি মুস্তফার স্ত্রীর নাম সাবেরা খাতুন শামসুন আরা (১৯৩৪-২০১২), যিনি সাবেরা মুস্তফা নামেই বেশি পরিচিত ছিলেন। সাবেরা মুস্তফা ছিলেন একজন শিক্ষাবিদ ও সাংস্কৃতিক ব্যক্তিত্ব। তাদের তিন সন্তান। যথাক্রমে: শামস মুস্তফা (অর্থনীতিবিদ), সাবির মুস্তফা (বিবিসি বাংলা সার্ভিস এর প্রধান) ও সিপার মুস্তফা (আইনজীবী)।
সাংবাদিকতা
দেশ বিভাগের আগে থেকেই কে জি মুস্তফা পেশা হিসাবে সাংবাদিকতাকে গ্রহণ করেন এবং ইসলামিয়া কলেজে অধ্যয়নকালীন সময়েই কলকাতার দৈনিক আজাদ পত্রিকায় যোগ দেন। ১৯৪৭ সালে দেশ ভাগ হওয়ার পরও আজাদ পত্রিকাটি ছিল ভারতের পশ্চিমবঙ্গে। কিছুকাল পরে পত্রিকাটি চলে আসে ঢাকায়। ১৯৪৯ সালের জানুয়ারিতে ঢাকায় এসে কে জি মুস্তাফা ভর্তি হন ঢাকা বিশ্ববিদ্যালয়ে এবং পুনরায় চাকরি নেন আজাদ পত্রিকায়। পরবর্তীকালে তিনি দৈনিক ইনসাফ, দৈনিক ইত্তেফাক, বাংলাদেশ অবজারভার, দৈনিক পূর্বকোণ ও সংবাদ পত্রিকায় বিভিন্ন গুরুত্বপূর্ণ পদে দায়িত্ব পালন করেন।
নব্বই দশকের শেষদিকে তিনি দৈনিক মুক্তকণ্ঠ পত্রিকার সম্পাদক হিসাবে দায়িত্ব পালন করেন। তিনি পাকিস্তান ফেডারেল জার্নালিস্টস ইউনিয়নের সভাপতি এবং স্বাধীনতাত্তোর বাংলাদেশ ফেডারেল সাংবাদিক ইউনিয়নের প্রতিষ্ঠাতা চেয়ারম্যান ছিলেন।
এছাড়া সাপ্তাহিক ইরাক টুডে ও ডেইলি বাগদাদ পত্রিকার প্রতিনিধি হিসাবেও তিনি কাজ করেন। দেশের সাংবাদিকতার উন্নয়ন ও বিকাশে তার গুরুত্বপূর্ণ অবদান রয়েছে। সাংবাদিক নেতা হিসাবেও তিনি দীর্ঘদিন দায়িত্ব পালন করেন।
মুত্যু
কে জি মুস্তাফা ২০১০ সালের ০৮ ফেব্রুয়ারি কিডনীজনিত অসুস্থ্যতা নিয়ে হাসপাতালে ভর্তি হন এবং ১৬ ফেব্রুয়ারি পর্যন্ত নিবিড় পর্যবেক্ষণ ইউনিটে ছিলেন। তিনি কিডনি ও হৃদরোগ সমস্যাসহ বার্ধ্যক্যজনিত বিভিন্ন জটিলতায় ভুগছিলেন। একমাস পর চিকিৎসা অবস্থায় ১৩ মার্চ তিনি মৃত্যুবরণ করেন।
কচ্ছ (দেশীয় রাজ্য)
কুচ রাজ্য বা কচ্ছ রাজ্য, ঐতিহাসিকভাবে ১১৪৭ থেকে ১৮১৯ সাল পর্যন্ত ছিল স্বাধীন রাজ্য এবং ব্রিটিশ আমলে ১৮১৯ থেকে ১৯৪৮ সাল পর্যন্ত ছিল দেশীয় রাজ্য। এর অবস্থান, বর্তমান গুজরাতের উত্তর অংশের কচ্ছ উপসাগরের কচ্ছ অঞ্চল। ব্রিটিশ ভারতের যে অল্প কিছু দেশীয় রাজ্যের সমুদ্রসীমা ছিল, কচ্ছ তাদের মধ্যে একটি, যার উত্তর সীমান্তে রয়েছে সিন্ধু প্রদেশ।
রাজ্যটির আয়তন ছিল এবং ১৯০১ সালে এর জনসংখ্যা ছিল আনুমানিক 488,022 জন। ব্রিটিশ রাজের শাসনামলে এটি কুচ এজেন্সির নিয়ন্ত্রণাধীন ছিল, যা পরবর্তীতে বোম্বে প্রেসিডেন্সির ওয়েস্টার্ন ইন্ডিয়া স্টেট এজেন্সির অধীনে চলে যায়। রাজ্যের শাসকগণ ৩৫৪ অশ্বারোহী, ১৬৪ বন্দুক এবং ১,৪১২ পদাতিক বাহিনীর সমন্বয়ে একটি সেনাবাহিনী পরিচালনা করত।
ইতিহাস
১১৪৭ সালের দিকে সিন্ধু প্রদেশ থেকে আসা সাম্মা উপজাতির লাখো যাদানী, পূর্বতন কচ্ছ রাজ্য প্রতিষ্ঠা করেন। জাম জাদা তাঁকে পোষ্য নিয়েছিলেন বলে তিনি লাখো যাদানী নামে পরিচিত হন। তাঁর নতুন রাজধানী থেকে ১১৪৭-১১৭৫ সময়কালে কচ্ছের পূর্বাংশ শাসন করতেন। তাঁর যমজ ভাই লাখিয়ার-এর নাম অনুসারে নতুন রাজধানীর নাম রাখেন লাখিয়ারভৈরো (বর্তমান নক্ষত্রণার কাছে)। এই সময়েরও আগে, এই পূর্বাংশে রাজত্ব করতেন চৌদা বংশ। চৌদা বংশের সর্বশেষ উল্লেখযোগ্য শাসক ছিলেন ভগম চৌদা, যাঁকে ১৩ শ শতাব্দীতে হত্যা করেন তাঁরই ভাগ্নে জাদেজা বংশের মদ ও মানাই। ঐ একই সময়ে, আরও অন্যান্য উপজাতি যেমন কাথি, চৌলুক্য এবং বাঘেলা বা ওয়াঘেলার অধীনে ছিল কচ্ছের মধ্য ও পশ্চিমাংশ। ১২১৫ সালে রায়ধান রাত্তোর মৃত্যুর পর তাঁর চার ছেলের মধ্যে অঞ্চল ভাগাভাগি হয়ে যায়। ওথাজি, দেদাজি, হোথিজি এবং গজনজি পান যথাক্রমে কচ্ছ অঞ্চলের লাখিভৈরো, কাথকোট, গাজোদ এবং বড়া।
সবার বড় ওথাজি লাখিভৈরোর মূল সিংহাসনে আরোহণ করেছিলেন এবং বাকী অংশগুলি হল ভৈয়ত (বা ব্রাদারহুড)-এর ফেডারেল ব্যবস্থার সরকার। তবে যতদিন না তাঁরা বড় দুটি দল, ওথাজি ও বড়ার গজনজি দলে একীভূত হন, ততো দিন তাঁদের মধ্যের অভ্যন্তরীণ বৈরীতা প্রজন্ম ধরে বাড়তেই থাকে।
এই প্রতিদ্বন্দ্বীদের মধ্যে প্রথম ঘটনাটি ছিল, কচ্ছের ইতিহাস বদলে দেওয়া, বড়ার জাম রাওয়াল কর্তৃক জাদেজাদের জ্যেষ্ঠ শাখার প্রধান তথা ওথাজির বংশধর, লাখিয়ারভৈরোর জাম হামিরজিকে হত্যার ঘটনা। মনে করা হয়, জাম রাওয়াল তাঁর বাবা জাম লখাজির হত্যার কারণ হিসাবে হামিরজীকে দায়ী করেছিলেন। কারণ, হামিরজির প্ররোচনায় দেদা তামিয়াচি দ্বারা লাখিয়ারভৈরোয় তাঁর বাবাকে হত্যা করা হয়েছিল। প্রতিশোধের মধ্যে জাম রাওয়াল, বিশ্বাসঘাতকতা করে তাঁর বড় ভাই রাও হামিরজীকে (খেঙ্গারজির পিতা) হত্যা করে দুই দশকেরও বেশি সময় ধরে কচ্ছ শাসন করেছিলেন। বড় হয়ে প্রথম খেঙ্গারজি তাঁর কাছ থেকে কচ্ছ পুনরুদ্ধার করেন। জাম রাওয়াল কচ্ছের বাইরে পালিয়ে গিয়ে আশাপূরা মাতার স্বপ্নাদেশে নওয়ানগর প্রতিষ্ঠা করেন। পরে তাঁর বংশধরের শাখাপ্রশাখা রাজকোট, গোন্দল, ধ্রোল এবং বীরপুর রাজ্যে গঠন করে। বংশসূত্র এখনও চালু রাখা আছে। জাদেজা শাখার নিজ নিজ বারোটস দিয়ে জাদেজা বংশের প্রতিটি ব্যক্তি রাতো রায়ধনের মাধ্যমে তাঁর পিতৃপুরুষের সন্ধান করতে পারেন।
১১৪৭ সালে প্রতিষ্ঠার পর থেকে ১৫৬৪ সালে জাম রাভালের সময় পর্যন্ত কচ্ছের রাজধানী ছিল লাখিয়ারভৈরো।
শাসকবর্গ
খেঙ্গারজি প্রথম, কচ্ছ রাজ্যের প্রতিষ্ঠাতা হিসাবে খ্যাত, যিনি পূর্ব-মধ্য ও পশ্চিম কচ্ছকে এক আধিপত্যের আওতায় আনেন। তাঁর আগে ঐ অংশগুলি, জাদেজারা ছাড়াও চৌদা এবং শোলাংঙ্কি-দের মতো অন্যান্য রাজপুত উপজাতিগুলি শাসন করতেন। সিংহের হাত থেকে আহমেদাবাদ-এর সুলতান মাহমুদ বেগদা-কে বাঁচিয়ে খেঙ্গারজি প্রথম, তঁর কাছ থেকে মরবির জায়গীর ও সেনবাহিনী লাভ করেছিলেন। যত দিন না জাম রাওয়ালের কাছ থেকে খেঙ্গারজি কচ্ছ পুনরুদ্ধার করতে পেরে ছিলেন, ততো দিন বেশ কয়েক বছর ধরে তিনি যুদ্ধ চালিয়ে যান। ১৫৪৯ সালে কচ্ছে তিনি একচ্ছত্র আধিপত্য বিস্তার করে তাকে একীভূত ও সুসংহত করতে সক্ষম হন। প্রাণ বাঁচাতে জাম রাওয়াল কচ্ছের বাইরে পালিয়ে যান। খেঙ্গারজি প্রথম, তাঁর পিতার রাজধানী লাখিয়াভাইরো এবং জাম রাভালের রাজধানী বড়া দখল করে নেওয়ার পর ১৫৩৪ সালে রাপার-এ আনুষ্ঠানিকভাবে সিংহাসনে আরোহণ করেন। কিন্তু পরে তাঁর রাজধানী ভুজ-এ স্থানান্তরিত করেন। খেঙ্গারজি বন্দর নগরী মান্ডভি প্রতিষ্ঠা করেছিলেন।
১৬৯৮ সাল দ্বিতীয় রায়াধনের মৃত্যুর পরে, নিবচ্ছিন্ন উত্তরাধিকারের আবার বিচ্যুতি দেখা দেয়। দ্বিতীয় রায়াধনের তিন পুত্র ছিলেন, রাভাজি, নাগুলজি এবং প্রগজি। বড় পুত্রকে হত্যা করেছিলেন রাজপুত সোধা। দ্বিতীয় ভাই নাগুলজী প্রাকৃতিক কারণেই মারা যান। মারা যাওয়ার আগে উভয়েরই পুত্র ছিল। ফলে তাঁরাই ছিলেন কচ্ছের সিংহাসনের প্রকৃত অধিকারী। কিন্তু তখনো তাঁরা নবীন থাকায়, দ্বিতীয় রায়াধনের তৃতীয় পুত্র প্রগজি, কচ্ছের সিংহাসন দখল করেন, মহারাও প্রগমুলজি প্রথম নামে।
নিহত বড় পুত্র রাভাজির ছেলে কান্যজি পালিয়ে গিয়ে নিজেকে মোরবি-তে প্রতিষ্ঠিত করেন। এটি আগে কচ্ছ রাজ্যেরই অংশ ছিল। কান্যজি সেখানে কচ্ছ থেকে স্বাধীন মোরভি স্থাপন করে, তাঁর বৈধ কচ্ছ-সিংহাসন উদ্ধারে বহুবার ব্যর্থ চেষ্টা চালিয়ে যান। এভাবে মোরভিতে কান্যজি জাদেজার উত্তরাধিকারীরা বসতি স্থাপন করেন এবং তাদেরকে বলা হয় কায়্যানি।
পরে রাও গডজি প্রথম (১৭১৫-১৯) তাঁর রাজত্বকালে ভূজিয়া দুর্গ নির্মাণ করে ভূজকে সুরক্ষিত করে ছিলেন। দুর্গের প্রধান কাজ ও সমাপ্তি হয় তাঁর পুত্র মহারাও দেশালজি প্রথম-এর (১৭১৮–১৭৪১) আমলে। ১৭০৯ সালে দেশালজি প্রথমের রাজত্বকালে গুজরাটের মোগল ভাইসরয় খাঁ, কচ্ছ আক্রমণ করেছিলেন। কচ্ছের সেনাবাহিনী যখন কঠিন পরিস্থিতির মধ্যে, সে সময় নাগা বাওয়াস-এর একটি দল তাদের সাথে যোগদান করায় মোগল সেনাবাহিনী পরাজিত হয়।
দেশালজির পর তাঁর পুত্র রাও লক্ষপতজী (১৭৪১−৬১), রাম সিং মালামকে বিখ্যাত আয়না মহল তৈরি করার জন্য নিযুক্ত করেছিলেন। রাম সিং মালামও মাধাপার-এর কাছে কাচ ও চিনামাটির কারখানা চালু করেন। লক্ষপতজির রাজত্বকালে কচ্ছের সামুদ্রিক ব্যবসা প্রসার লাভ করে এবং কচ্ছ তাদের নিজস্ব মুদ্রা কচ্ছ কড়ি জারি করে, যা ১৯৪৮ সালে কচ্ছ, স্বাধীন ভারতের অন্তর্ভুক্ত হওয়ার আগে পর্যন্ত ব্রিটিশ রাজত্বকাল-এও  বৈধ ছিল।
ধর্ম
জাদেজারা হিন্দু ধর্ম অনুসারী ছিলেন এবং তাঁরা তাঁদের বংশের কূলদেবী আশাপুরা মাতা-র পূজা করতেন। দেবীর প্রধান মন্দিরটি মাতা নো মাধ-এ অবস্থিত।
জনসংখ্যা ও অর্থনীতি
রাজ্যের আটটি প্রধান শহর − ভুজ, মান্ডভি, আঞ্জার, মুন্দ্রা, নলিয়া, জাখাউ, ভচাউ এবং রাপার এবং ৯৩7 টি গ্রাম। এ ছাড়াও উপকূলরেখার অন্যান্য বন্দর শহর ছিল টুনা, লক্ষপত, সন্ধন, সিন্ধ্রি, ভদ্রেশর। এ সব বন্দর দিয়ে রমরমিয়ে চলত সামুদ্রিক বাণিজ্য, যা ছিল রাজ্যের প্রধান রাজস্বআয়।  আরও কয়েকটি শহর ছিল যেমন রোহ, ভিরানী মতি, দেবপুর, তেরা, কোঠারা, বড়া, কাঁথকোট।
বিভিন্ন কুচ বা কুচি সম্প্রদায় মাস্কট, মোম্বাসা, মিজিজিমা, জাঞ্জিবার এবং আরও অন্যান্যদের সঙ্গে ব্যবসার জন্য আর জাহাজ নির্মাণ দক্ষতার জন্য পরিচিত ছিল। ১৯৩০ সালে খেঙ্গারজি তৃতীয় বিকাশ ঘটান নতুন কাঁদলা বন্দর। তাঁর আমলে ১৯০০-১৯০৮ সালে কচ্ছ রাজ্য রেলপথও স্থাপিত হয়। এটি ভূজ, আঞ্জার, বাচাউয়ের মতো প্রধান শহরগুলিকে টুনা এবং কাঁদলা বন্দরের সঙ্গে সংযুক্ত করে। রেলপথ, পণ্য ও যাত্রী চলাচলের পথ প্রশস্ত করায় ব্যবসার প্রভূত উন্নতি ঘটে।
১৯০১ সালের আদমশুমারি অনুসারে হিন্দুর সংখ্যা প্রায় ৩,০০,০০০, মুসলিম প্রায় ১,১০,০০০ এবং জৈনদের জনসংখ্যা ছিল ৭০,০০০। প্রায় ৯% জনসংখ্যা ছিল রাজপুত ও ব্রাহ্মণ এবং রাজ্যের জনসংখ্যার ২৪% ছিল অন্যান্য হিন্দু বর্ণের লোক। সাধারণের সবচেয়ে বেশি কথ্য ভাষা ছিল কুচি ভাষা এবং গুজরাটি ভাষা। লেখা-জোখা, আদালত ও নথিপত্রে ব্যবহৃত হত গুজরাটি ভাষা।
কৃষিকাজই মানুষের প্রধান পেশা ছিল। তারা গম, জোয়ার, বাজরা, বার্লি ইত্যাদির চাষ করত। এ ছাড়াও অপর প্রধান পেশা ছিল গবাদি পশু সংগ্রহ।
মুদ্রা
১৯৪৮ পর্যন্ত কচ্ছ রাজ্যের মুদ্রা ছিল কড়ি। ১৮৫৮ থেকে ১৯৪৭ সাল পর্যন্ত এসব মুদ্রার সম্মুখ পৃষ্ঠে স্থানীয় শাসকের নাম এবং পিছনের পৃষ্ঠে ব্রিটিশ রাজার নাম খোদাই করা থাকত। এক বছরেরও কম সময়ের জন্য যুক্তরাজ্য ও ভারতে শাসন করা রাজা অষ্টম এডওয়ার্ডের পদত্যাগের আগে যে অল্প কিছু রাজ্য তাঁর নামে মুদ্রা চালু করে, কচ্ছ রাজ্য তাদের মধ্যে অন্যতম। ১৯৪৭ সালে রাজ্যটি তার সর্বশেষ মুদ্রা জয় হিন্দ কড়ি, চালু করে। এর বিপরীত পৃষ্ঠে খচিত ছিল ভারতের স্বাধীনতা আন্দোলনের অন্যতম স্লোগান–জয় হিন্দ ।
পাঞ্জাব সরকার (ভারত)
পাঞ্জাব সরকার হচ্ছে ভারতের পাঞ্জাব রাজ্য তথা এর অন্তর্ভুক্ত ২২টি জেলার সর্বোচ্চ শাসনতান্ত্রিক কর্তৃপক্ষ। এটি পাঞ্জাব রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। পাঞ্জাব সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং পাঞ্জাব বিধানসভা নামে একটি আইনসভা নিয়ে গঠিত। চণ্ডীগড় ভারতের একটি কেন্দ্রশাসিত অঞ্চল হলেও এটি একই সাথে হরিয়ানা এবং পাঞ্জাব রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।
নির্বাহী বিভাগ
ভারতের অন্যান্য রাজ্যের মতো পাঞ্জাব রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি পাঞ্জাবের সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে ভিপি. সিং বদনোর পাঞ্জাবের রাজ্যপাল হিসেবে দায়িত্ব পালন করছেন।
অন্যদিকে কংগ্রেস নেতা অমরিন্দর সিং হচ্ছেন পাঞ্জাবের বর্তমান মুখ্যমন্ত্রী। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে পাঞ্জাবের প্রশাসনিক কার্যক্রম পরিচালিত হয়ে থাকে।
আইনবিভাগ
পাঞ্জাবের বর্তমান বিধানসভাটি এককক্ষবিশিষ্ট। পাঞ্জাব বিধানসভা মোট ৬০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।
বিচার বিভাগ
পাঞ্জাব ও হরিয়ানার রাজধানী চণ্ডীগড়ে পাঞ্জাব ও হরিয়ানা উচ্চ ন্যায়ালয় অবস্থিত। এই আদালত পাঞ্জাব ও হরিয়ানা রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।
২০১৭ সালের বিধানসভা নির্বাচনের মন্ত্রিপরিষদ
২০১৭ সালের বিধানসভা নির্বাচনে কংগ্রেস পাঞ্জাব বিধানসভায় মোট ৮০টি আসন জয়লাভের ফলে সংখ্যাগরিষ্ঠতা অর্জন করে সরকার গঠন করে।
নীচে বর্তমান সরকারের মন্ত্রিপরিষদের মন্ত্রীর তালিকা এবং তাদের বিভাগ দেওয়া রয়েছে। এই তালিকায় এপ্রিল ২০১৮ এ অন্তর্ভুক্ত ৯ জন নতুন মন্ত্রী এবং তাদের বরাদ্দকৃত বিভাগও অন্তর্ভুক্ত রয়েছে।
বিধানসভার বর্তমান বিরোধী দল
পাঞ্জাব বিধানসভায় প্রধান বিরোধী দল হচ্ছে আম আদমি পার্টি এবং বিরোধী দলনেতা হরপাল সিং চিমা এবং সরবজিৎ কৌর মানুকে হচ্ছেন বিরোধী দলের উপ-নেতা। ২০১৭ সালের বিধানসভা নির্বাচনে দলটি ২০টি আসন জিতেছিল। কিন্তু বর্তমানে বিধানসভায় আম আদমি পার্টি মোট ১৯জন বিধায়ক রয়েছে।
আম-আদমি পার্টি সহ অন্য বিরোধীদলগুলো হলো:
লায়লা মজনু (২০১৮-এর চলচ্চিত্র)
কাহিনী সংক্ষেপ
একদিন তাঁর কায়েস নামের এক ধনী ছেলের সাথে দেখা হয়, যার পরিবারের সাথে তার পরিবার মামলা মোকদ্দমার মধ্য দিয়ে যাচ্ছিল। তাদের পরিবারের মধ্যকার শত্রুতা সত্ত্বেও, তারা উভয়ই একে অপরের প্রেমে পড়ে যায়। কিন্তু যখন লায়লার পরিবার তাদের সম্পর্কের কথা জানতে পারে, তখন তারা তার বাবার রাজনৈতিক সহকারী ইব্বানের সাথে তার বিয়ে ঠিক করে। যদিও লায়লা তার বাবাকে বোঝানোর জন্য কায়েসের জন্য অপেক্ষা করে; কিন্তু কায়েস তার বাবাকে অসম্মান করে কথা বললে সে কায়েসের সাথে সম্পর্ক ছিন্ন করে। কায়েস তাকে বলে যে সে তাকে আর কখনো বিরক্ত করবে না এবং প্রয়োজন হলে তাকে খুঁজে নিতে।
চার বছর পর, কায়েস তার বাবার শেষকৃত্যের জন্য লন্ডন থেকে ফিরে আসে। সে তখনও লায়লার সাথে দেখা করেনি। মাতাল এমএলএ স্বামীর হাতে নিয়মিয় নির্যাতিত হতে থাকা লায়লা কায়েসের ফিরে আসার কথা শুনে তার সাথে দেখা করার সিদ্ধান্ত নেয়। যখন লায়লা কায়েসকে দেখে, লায়লা বুঝতে পারে যে সে এই সমস্ত বছর কায়সের স্মৃতি আগলে লড়াই করছিল, যা তাকে একজন ভিন্ন ব্যক্তি করে তুলেছে। লায়লা তার স্বামীর বিরুদ্ধে দাঁড়ায় এবং ডিভোর্সের সিদ্ধান্ত নেয়। লায়লা কায়েসকে তার ডিভোর্স পর্যন্ত অপেক্ষা করতে বলে। তবে ডিভোর্সের আগেই তার স্বামী সড়ক দুর্ঘটনায় মারা যায়। অন্ত্যেষ্টিক্রিয়ার দিন লায়লা কায়েসের সাথে পালিয়ে যাওয়ার সিদ্ধান্ত নেয় কিন্তু তার বাবা তাকে না করতে বলেন এবং তাকে প্রতিশ্রুতি দেন যে কয়েক সপ্তাহ পরে সে কায়েসকে বিয়ে করতে পারবে। লায়লা আবার কায়েসকে তার জন্য অপেক্ষা করতে বলে।
কায়েস তার জন্য বছরের পর বছর অপেক্ষা করছিল, সে অনুভব করে যে সে কখনই লায়লার সাথে একত্রিত হবে না এবং এই চিন্তা তাকে অদ্ভুত করে তোলে। সে হ্যালুসিনেশনে লায়লাকে দেখা শুরু করে, তার সাথে কথা বলেন এবং অবশেষে একটি পাহাড়ে চলে যায়। তার পরিবার, বন্ধুবান্ধব এবং লায়লা অনেক দিন ধরে তাকে খোঁজে কিন্তু পায়না। কায়েস মনে করে যে লায়লা তার সাথে আছে এবং তার সাথে পাহাড়ে জীবন শুরু করে। কিছু লোক তাকে ধরে বাড়িতে ফিরিয়ে নিয়ে আসে। সেখানে সে লায়লাকে চিনতে পারে কিন্তু তার ধারণা, লায়লা আলাদা কোনো ব্যক্তি নয়, সে সর্বত্র আছে এবং বিভিন্ন দিক নির্দেশ করছে।
লায়লা বুঝতে পারে যে সে তাকে চিরতরে হারিয়েছে এবং শোকে মারা যায়। এরপর সম্পূর্ণ উন্মাদ কায়েস তার সমাধিস্থলে ছুটে যায়, পড়ে যায় এবং গুরুতর আহত হয়। তারপর সে উঠে লায়লার দিকে তাকিয়ে হাসে এবং পাহাড়ের দিকে দৌড়ে চলে যায়।
এদুয়ার্দু দা সিলভা
thumb|right|২০১১ সালে এদুয়ার্দু দা সিলভা এদুয়ার্দু দা সিলভা (, ; জন্ম- ফেব্রুয়ারি ২৫, ১৯৮৩), সাধারনত এদুয়ার্দু নামে পরিচিত এবং মাঝেমাঝে ডাকনাম দুদু নামেও পরিচিত, তিনি ব্রাজিলে জন্মগ্রহণ করেন। তিনি ক্রোয়েশিয়া জাতীয় ফুটবল দল এবং ইউক্রেনীয়ান প্রিমিয়ার লিগের ক্লাব শাখতার দোনেৎস্কে খেলেন।
ফ্লোরেন্স
ফ্লোরেন্স (Firenze; ) মধ্য ইতালির তুস্কানি (তুস্কানা) অঞ্চল ও ফ্লোরেন্স প্রদেশের প্রধান শহর হিসেবে খ্যাত। রোমের উত্তর-পশ্চিমে প্রায় ২৩০ কিলোমিটার দূরে এ শহরের অবস্থান। ১৮৬৫ থেকে ১৮৭০ সাল পর্যন্ত মেয়াদকালে এ শহরটি আধুনিক ইতালি রাজতন্ত্রের রাজধানী হিসেবে পরিচিত ছিল। আর্নো নদীর তীরে অবস্থিত ফ্লোরেন্সের সবচেয়ে জনবহুল, যার সংখ্যা প্রায় ৩,৭০,০০০জন। ঐতিহাসিক দৃষ্টিকোণ বিশ্লেষণ ও শহরের গুরুত্ব অনুধাবন করে ইউনেস্কো ১৯৮২ সালে এ শহরকে বিশ্ব ঐতিহ্যের তালিকায় অন্তর্ভুক্ত করে। সুপ্রাচীন ভবনগুলোয় চিত্রিত শিল্পশৈলীর মাধ্যমে ফ্লোরেন্সের জনগণের ধর্মীয়, শিল্পকলা, শক্তিমত্তা, এমন-কি অর্থ-প্রাচুর্য্যের নিদর্শন লক্ষ্য করা যায়। এ শহরের সর্বাপেক্ষা জনপ্রিয় ব্যক্তিত্বদের মধ্যে রয়েছেন লিওনার্দো দ্য ভিঞ্চি, মাইকেল অ্যাঞ্জেলো, দাঁন্তে, ম্যাকিয়াভেলী, গ্যালিলিওসহ সুপরিচিত মেডিসি পরিবারের শাসকদের নাম সবিশেষ উল্লেখযোগ্য।
ইতিহাস
ঐতিহাসিক দৃষ্টিকোণ থেকে ফ্লোরেন্সের রয়েছে গৌরবোজ্জ্বল ইতিহাস। খ্রীষ্ট-পূর্ব প্রথম শতাব্দীতে রোমান সামরিক উপনিবেশ হিসেবে ফ্লোরেন্সকে দেখা যায়। মধ্যযুগে ইউরোপের ব্যবসা-বাণিজ্যের প্রধান কেন্দ্রস্থল হিসেবে বিবেচিত ছিল ফ্লোরেন্স, যা ঐ সময়ে অন্যতম সমৃদ্ধশালী শহরে পরিণত করেছিল। প্রায়শঃই এ শহরকে ইতালির পুণঃজাগরণের পীঠস্থান রূপে গণ্য করা হয়ে থাকে। এ শহরটি দীর্ঘদিন মেডিসি পরিবার কর্তৃক শাষিত হয়েছে। পাশাপাশি, অনেক ধর্মযাজক ও প্রজাতান্ত্রিক অভ্যুত্থানের মাধ্যমে রাজনৈতিক ইতিহাস গড়ে উঠে। চতুর্দশ শতক থেকে ষোড়শ শতক পর্যন্ত জ্ঞানচর্চা, চিত্রকলা ও স্থাপত্যকলার জন্যও শহরটি বিখ্যাত। যারফলে এ শহরকে মধ্যযুগের এথেন্স নামে ডাকা হয়। বলা হয়ে থাকে যে, প্রায় এক হাজার বিখ্যাত ইউরোপীয় চিত্রকর দ্বিতীয় শতকে এখানে পদার্পণ করেন। তন্মধ্যে প্রায় ৩৫০ জন ফ্লোরেন্সে বসবাস কিংবা কাজ করেছেন। ফ্লোরেন্সের বর্তমান গৌরবোজ্জ্বল দিক বলতে প্রধানত সুদূর অতীতকেই নির্দেশ করে।
বহিঃসংযোগ
বিষয়শ্রেণী:ইতালির শহর
বিদ্যার্ঘ (ভাস্কর্য)
মুক্তিযোদ্ধাদের স্মরণে নির্মিত বিদ্যার্ঘ ভাস্কর্যটি রাজশাহী বিশ্ববিদ্যালয়ের শহীদ হবিবুর রহমান হলের সামনে অবস্থিত।
পরিচিতি
বাংলাদেশের স্বাধীনতা আন্দোলনে রাজশাহী বিশ্ববিদ্যালয়ের শিক্ষক, ছাত্র-ছাত্রী ও কর্মকর্তা-কর্মচারীদের ভূমিকা ছিল বলিষ্ঠ। ১৯৭১ সালের ২৫ মার্চ পাক বাহিনী অতর্কিত আক্রমণ চালিয়ে বাঙালিকে নিশ্চিহ্ন করার যে প্রয়াস চালিয়েছিল, তাতে আক্রান্ত হয়েছিল দেশের দ্বিতীয় বৃহত্তম এই শিক্ষা প্রতিষ্ঠানটি। পরবর্তীতে এপ্রিলের মাঝামাঝি সময়ে পাকিস্তানি হানাদার বাহিনীর একটি বড় অংশ ঘাঁটি গেড়ে বসে রাজশাহী বিশ্ববিদ্যালয়ে। এসময় যে সমস্ত বীরপুরুষ বুকের তাজা রক্ত দিয়ে হানাদার বাহিনীকে বিতাড়িত করে দেশ স্বাধীনে অগ্রণী ভূমিকা পালন করে আমাদের কাছে স্মরণীয় ও বরণীয় হয়ে আছেন তাদের মধ্যে অধ্যাপক হবিবুর রহমান অন্যতম। তিনি রাজশাহী বিশ্ববিদ্যালয়ের গণিত বিভাগের শিক্ষক ছিলেন। ১৫ এপ্রিল ব্রিগেডিয়ার আসলাম ও কর্নেল তাজ এর নেতৃত্বে তার বাসায় অভিযান চালিয়ে তাকে বিশ্ববিদ্যালয়ের জুবেরী ভবনে ধরে নিয়ে যাওয়া হয়। সেখানেই তাকে হত্যা করা হয়। বিশ্ববিদ্যালয় কর্তৃপক্ষ তার সর্বোচ্চ ত্যাগের সম্মানে তার নামানুসারে একটি হলের নাম করণ করে। এরপর তিনিসহ বিশ্ববিদ্যালয়ের যেসকল বুদ্ধিজীবী স্বাধীনতার যুদ্ধে বুকের তাজা রক্ত দিয়ে গেছেন তাদের স্মৃতিকে বর্তমান প্রজন্মের কাছে রক্ষিত করে রাখতে বিশ্ববিদ্যালয় প্রশাসন হবিবুর রহমান হলে একটি ভাস্কর্য নির্মাণ করেছেন। এই ভাস্কর্যটির নাম ‘বিদ্যার্ঘ’।
অবস্থান
বিশ্ববিদ্যালয়ের শহীদ হবিুবর রহমান হল গেট থেকে প্রায় ২০ ফিট সামনে ভাস্কর্যটির নির্মাণ স্থান। এটি নির্মাণ করতে প্রায় ৩ লক্ষ টাকা ব্যয় হয়েছে। মহান ২৬ মার্চ, ২০১১ ভাস্কর্যটি উন্মোচন করা হয়। ভাস্কর্যটির স্থপতি হলেন শাওন সগীর সাগর।
অ্যালবিউমিন
অ্যালবিউমিন বা অ্যালবুমিন হলো গ্লোবুলার প্রোটিনের একটি পরিবার, যার মধ্যে সবচেয়ে সাধারণ হল সিরাম অ্যালবুমিন। অ্যালবুমিন পরিবারের সমস্ত প্রোটিন পানিতে দ্রবণীয়, ঘনীভূত লবণের দ্রবণে মাঝারিভাবে দ্রবণীয় এবং তপের প্রভাবে বিচ্ছিন্ন হতে পারে। অ্যালবিউমিনগুলি সাধারণত রক্তের প্লাজমাতে পাওয়া যায় এবং এরা অন্যান্য রক্তের প্রোটিন থেকে আলাদা, কারণ তারা গ্লাইকোসিলেটেড নয়। অ্যালবিউমিনযুক্ত পদার্থকে অ্যালবিউমিনয়েড বলা হয়।
রক্ত পরিবহন প্রোটিনের একটি নির্দিষ্ট সংখ্যক প্রোটিন অ্যালবিউমিন পরিবারের যৌগসমূহের সাথে সম্পর্কিত, যার মধ্যে রয়েছে সিরাম অ্যালবিউমিন, আলফা-ফেটোপ্রোটিন, ভিটামিন ডি-বাইন্ডিং প্রোটিন এবং আফামিন ।  এই পরিবারটির যৌগসমূহ শুধুমাত্র মেরুদণ্ডী প্রাণীদের মধ্যেই পাওয়া যায়।
বিদ্যার্ঘ (ভাস্কর্য)
ভাস্কর্যের বিবরণ
এরপর তৃতীয় ভূজটিতে স্থান পেয়েছে ১৯৭১ সালের স্বাধীনতা যুদ্ধ। বাংলার পবিত্র মাটি যখন পাকিস্তানি বাহিনী দিয়ে আক্রান্ত হল তখন বাংলা মায়ের দামাল সন্তানেরা কীভাবে তাদের এই বাংলার মাটি থেকে তাড়িয়ে দিয়েছিল তারই চিত্র ফুটে উঠেছে এখানে। এরপর চতুর্থ ভূজটিতে স্থান পেয়েছে ১৪ ডিসেম্বরের হত্যাকাণ্ড। যে দিনে বাংলাদেশের অসংখ্য বুদ্ধিজীবিকে হত্যা করেছিল পাকিস্তানি হানাদার বাহিনী। যেই দিনটিকে আজ আমরা শহীদ বুদ্ধিজীবি দিবস হিসেবে পালন করি। এরপর পঞ্চম ভূজটিতে স্থান পেয়েছে দেশের স্বাধীনতা অর্জনের চিত্র। দেশ স্বাধীন করার জন্য যে সমস্ত বীর পুরুষ বুকের তাজা রক্ত দিয়েছে তাদের সম্মানে নির্মিত হয়েছে দেশে অসংখ্য শহীদ মিনার এবং স্মৃতিসৌধ। যেখাসে স্বাধীন বাংলার মানুষ শ্রদ্ধা নিবেদন করছে। আর শেষ ভূজটিতে স্থান পেয়েছে বাংলার একটি ইতিহাস গ্রন্থ।
অ্যালবিউমিন
পরিভাষা
অ্যালবুমিন উচ্চারিত হয় ; ল্যাটিন থেকে গঠিত: এলবুমেন যার অর্থ (ডিম) সাদা; শুকনো ডিমের সাদা অংশ।
বিদ্যার্ঘ (ভাস্কর্য)
ভাস্কর্যের বিবরণ
এই ইতিহাস গ্রন্থের পাতায় উল্লেখ করা হয়েছে শ্রদ্ধাভাজন শহীদ বুদ্ধিজীবী অধ্যাপক হবিবুর রহমানের নাম এবং ভাস্কর্যটির নাম ‘বিদ্যার্ঘ’। বইটির উপরে একটি সূয় রয়েছে যা বাঙালী জাতিকে আজও আলো এবং অপরাধীদের বিরুদ্ধে এবং অন্যায়ের বিরুদ্ধে লড়াই করবার শক্তি দিয়ে যাচ্ছে। এই ৬ষ্ঠ ভূজ পোড়া মাটির দ্বারা তৈরী। ষষ্ঠভূজটিকে আবার একটি গোলাকার বেষ্টনী দ্বারা আবদ্ধ করা হয়েছে। গোলাকার বেষ্টনীটির এক পার্শ্বে রয়েছে ষষ্ঠভূজটি আর অপর পার্শ্বে রয়েছে একটি প্রাচীর। গোলাকার বেষ্টনীটি লাল রং দ্বারা সজ্জিত। লাল রংয়ের মাঝে আবারা কিছু কিছু জায়গায় সুবজ রংয়ের জীবন্ত ঘাস দেওয়া হয়েছে। লাল রংটি শহীদ হবিবুর রহমান হলকে নির্দেশ করছে (হলের কক্ষগুলোর বাইরের দিকের রং লাল) এবং লাল ও সবুজ রং একত্রে বাংলাদেশের জাতীয় পতাকাকে নির্দেশ করছে। এর বাইরের দেওয়ালটি মূলত লোহার বাকানো শিকল দ্বারা তৈরী করা হয়েছে। লোহার শিকলগুলো একটির সাথে আরেকটি এমনভাবে লাগানো যেন অনেকগুলো মানুষ একজন আরেকজনের হাত ধরে দাড়িয়ে আছে। এ মানুষগুলো এ দেশের নতুন প্রজন্ম। যারা জাতির শ্রেষ্ঠ সন্তানদের পাহাড়া দিচ্ছে ও শ্রদ্ধা নিবেদন করছে এবং বাংলাদেশের জাতীয় পতাকাকে সম্মানের সাথে ঘিরে রেখেছে।
গুরুত্ব
রাজশাহী বিশ্ববিদ্যালয়সহ দেশের সরকারি বিশ্ববিদ্যালয়গুলোর মধ্যে এটিই প্রথম নির্মিত ভাস্কর্য। দেশের স্বাধীনতার জন্য যারা প্রাণ দিয়েছেন মূলত তাদের স্মৃতিকে বর্তমান প্রজন্মের কাছে তুলে ধরার জন্যই এই ভাস্কর্য নির্মাণ করা হয়েছে। এই ভাস্কর্যের মাধ্যমে স্বাধীনতা অর্জনের চেতনাগত দিকও তুলে ধরা হয়েছে যা থেকে আজকের প্রজন্ম শিখবে।
অ্যালবিউমিন
গঠন
অ্যালবুমিনে তিনটি সমজাতীয় ডোমেন রয়েছে যা একত্রিত হয়ে হার্ট-আকৃতির প্রোটিন তৈরি করে। প্রতিটি ডোমেইন দুটি সাবডোমেনের একটি অংশ যা সাধারণ কাঠামোগত মোটিফের অধিকারী। মানব সিরাম অ্যালবুমিনের সাথে লিগ্যান্ড বাঁধার প্রধান অঞ্চলগুলি IIA এবং IIIA সাবডোমেনে হাইড্রোফোবিক গহ্বরে অবস্থিত, যা অনুরূপ রসায়ন প্রদর্শন করে। গঠনগতভাবে, সিরাম অ্যালবুমিন একই রকম, প্রতিটি ডোমেনে পাঁচ বা ছয়টি অভ্যন্তরীণ ডিসালফাইড বন্ড থাকে।
শ্রেণীবিভাগ
প্রাণীদেহে পাওয়া অ্যালবামিনকে ফাইলোজেনি দ্বারা ছয়টি উপপরিবারে ভাগ করা যায়। ভিটামিন-ডি বাইন্ডিং প্রোটিন ১-৩টি পরিবারকে দখল করে। অন্যান্য অ্যালবুমিন ৪-৬ পরিবারে একে অপরের মধ্যে মিশ্রিত হয়। ইসিম১ পরিবার ৬ এ রয়েছে।
এদের চিকিৎসাক্ষেত্রে ব্যবহারের পাশাপাশি, জৈব প্রযুক্তিতেও সিরাম অ্যালবুমিনকে ব্যবহার করা হয়। বোভাইন সিরাম অ্যালবুমিন সাধারণত ব্যবহার করা হয়, যদিও মানুষের থেকে প্রাপ্ত অ্যালবুমিন এবং জেনেটিকালি-সংশোধিত চালও প্রোটিনের যোগান দিতে পারে।
অন্যান্য অ্যালবিউমিন
উক্ত প্রোটিন ছাড়াও অন্য কিছু প্রোটিনকেও কখনও কখনও অ্যালবিউমিনও বলা হয়। সেগুলো মেরুদণ্ডী প্রাণীর অ্যালবুমিনের মতো একই পরিবারে নেই:
কাজ
সাধারণভাবে অ্যালবুমিন হল পরিবহন প্রোটিন যা বিভিন্ন লিগ্যান্ডের সাথে আবদ্ধ হয় এবং তাদের বহন করে। মানুষের দেহে পাওয়া যৌগগুলো :
চারটি ক্যানোনিকাল হিউম্যান অ্যালবামিন ক্রোমোজোম 4 অঞ্চল 4q13.3 এর উপর একযোগে সাজানো রয়েছে।
তথ্যসূত্র
<references group="" responsive="0">
চন্দ্রগুপ্ত মৌর্য (টেলিভিশন ধারাবাহিক)
চন্দ্রগুপ্ত মৌর্য হল একটি ভারতীয় ঐতিহাসিক টেলিভিশন ধারাবাহিক যা সনি এন্টারটেইনমেন্ট টেলিভিশনে ১৪ নভেম্বর ২০১৮ থেকে ৩০ আগস্ট ২০১৯ পর্যন্ত প্রচারিত হয়েছিল। ধারাবাহিকটি এখন আইএন-১০ মিডিয়ার নতুন হিন্দি বিনোদন চ্যানেল ইশারা টিভিতে পুনরায় প্রচার করা হচ্ছে। ধারাবাহিকটি প্রথম মৌর্য সম্রাট এবং মৌর্য সাম্রাজ্যের প্রতিষ্ঠাতা চন্দ্রগুপ্ত মৌর্যের জীবনীর ওপর ভিত্তি করে নির্মিত হয়েছে। ধারাবাহিকটি প্রযোজনা করেছে সিদ্ধার্থ কুমার তিওয়ারীর ওয়ান লাইফ স্টুডিও
পটভূমিকা
ধারাবাহিকটির কাহিনি খ্রিস্টপূর্ব ৩২৩ খ্রিস্টাব্দে শুরু হয়েছিল। পৌরব সম্রাট পুরুষোত্তম (গ্রিক নাম পোরাস) এবং মেসিডোনিয়ার সম্রাট মহান আলেকজান্ডারের মৃত্যুর ঠিক পরে। আলেকজান্ডারের সেনাপ্রধান সেলিউকাস নিকেটর তখন ভারতে অবস্থান করছিলেন। তিনি তক্ষশীলার রাজা অম্ভিরাজকে (পূর্বের প্রিক্যোয়েল পোরাস-এ অম্ভিকুমার), যিনি পুরুষোত্তমকে হত্যা করার পরে পৌরব রাজ্য দখল করেছিলেন। তক্ষশীলার একজন ব্রাহ্মণ, পণ্ডিত এবং পৌরব রাজ্যের ভূতপূর্ব মহামাত্য চাণক্য অবিচারি ও নিষ্ঠুর নন্দ সম্রাট ধননন্দ কর্তৃক শাসিত মগধে পৌঁছেন। তিনি মেসিডোনিয়ানদেরকে ভারত হতে বিতাড়িত করে দেওয়ার এবং ১৬টি মহাজনপদকে (প্রাচীন ভারতীয় রাজ্য) একত্রিত করার জন্য তার সাহায্য চান। তবে ধননন্দ প্রকাশ্যে চাণক্যকে রাজসভায় অপমান করে, অখণ্ড ভারতের প্রস্তাবকে উপহাস করে এবং তাকে অবহিত করে যে, সে পুরুষোত্তমকে হত্যা করতে সেলিউকাসকে আর্থিকভাবে সহায়তা করেছিল, যাতে সেলিউকাস মগধে আক্রমণ না করে। চাণক্য নন্দ রাজবংশকে নির্মূল করার এবং মগধের সিংহাসনে একটি সক্ষম শাসককে আসীন করার প্রতিজ্ঞা করেন।
চাণক্য চন্দ্রগুপ্ত নামক (ডাকনাম চন্দ্র) এক কৃতদাসের সন্ধান পান, যে মূলত পীপলিবনের রাজপুত্র ছিল। ধননন্দ সেই রাজ্য ধ্বংস করেছিল এবং রাজাকে হত্যা করেছিল। চাণক্য তার মধ্যে একজন প্রকৃত শাসকের গুণ ও প্রতিভা দেখতে পান। এদিকে ধননন্দ (যে, চন্দ্রের বাস্তবতা সম্পর্কে অজ্ঞাত) তার তার প্রতিভা দ্বারা প্রভাবিত হয় এবং তাকে তার প্রিয় ছোট বোন দুর্ধরার দেহরক্ষী হিসাবে নিয়োগ দেয়। পীপলিবনের ভূতপূর্ব সৈন্য এবং জনপদ অসক, বজ্রবাহুর সম্রাটদের সহায়তায় চন্দ্রগুপ্ত একটি ছোট সেনাবাহিনী গঠন করে। চন্দ্রগুপ্ত একাধিকবার ধননন্দের মুখোমুখি হয় এবং তার জ্যেষ্ঠ ভাই গোবিশঙ্কাকে হত্যা করে।
তবে, বজ্রবাহুর বিশ্বাসঘাতকতার কারণে (যিনি পরিশেষে ধননন্দের কাছে পরাজিত ও নিহত হন) অবশেষে চন্দ্রগুপ্ত শোচনীয়ভাবে পরাজিত হয়ে মগধ থেকে পালাতে বাধ্য হয়। পলায়নের আগে চন্দ্রগুপ্ত দুর্ধরাকে জানাতে সক্ষম হয়, যে তার বাবা মহাপদ্মনন্দকে ধননন্দই হত্যা করেছে, কারণ সে নন্দ সাম্রাজ্যকে আট ভাইয়ের মধ্যে বিভক্ত করে দিতে চাচ্ছিল না। ফলে ধনন্দের সাথে তার সম্পর্ক সম্পূর্ণরূপে বিচ্ছিন্ন হয়ে যায়। চন্দ্রগুপ্ত ও চাণক্য সেলিউকাসের সাহায্য নিতে তক্ষশীলায় পৌছে। তবে অম্ভিরাজ সেলিউকাসকে তাদের বিরুদ্ধে চালিত করে এবং তাদেরকে ফাঁদে ফেলে দেয়।
পাঁচ বছর পর
চন্দ্রগুপ্ত ধননন্দের মুখোমুখি হয় (এবং পরবর্তীতে সেলিউকাস চন্দ্রগুপ্তের কাছ থেকে প্রতিশোধ নেওয়ার জন্য ধননন্দের সাথে পুনরায় মিত্রতা করেন) এবং শেষ পর্যন্ত ধননন্দ এবং তার অন্য ভাইদের হত্যা করতে সক্ষম হঋ (যাদের মধ্যে গোবিশঙ্কাসহ কারোরই কোন উত্তরাধিকারী ছিল না)। পরে সেলিউকাসকে আটক করা হয় এবং এই শর্তে মুক্তি দেওয়া হয় যে তার মেয়ে হেলেনাকে চন্দ্রগুপ্তের সাথে বিয়ে দিতে হবে এবং তিনি ভারত থেকে চুরি করা সমস্ত সম্পদ ফিরিয়ে দেবেন। অন্যদিকে চন্দ্রগুপ্তও প্রচুর ক্ষতির সম্মুখীন হয়। মালয়কেতু (যিনি চন্দ্রের কাছে তার রাজ্য হস্তান্তর করেছিলেন) নিহত হয়েছিলেন এবং দুর্ধরা চন্দ্রগুপ্তের পুত্র ও উত্তরসূরি বিন্দুসারকে জন্ম দেওয়ার পর মৃত্যুবরণ করেন। তার নিজের ভাই ধননন্দ কর্তৃক অনিচ্ছাপূর্বক বিষ প্রয়োগে মারা যান। চন্দ্র পরিশেষে ধননন্দের মৃত্যুর পর চাণক্যের নন্দ বংশকে নির্মূল করার প্রতিজ্ঞা পূরণ করে এবং মৌর্য সাম্রাজ্যের প্রথম সম্রাট হিসাবে নিজেকে প্রতিষ্ঠিত করে।
প্রতিক্রিয়া
ধারাবাহিকটি মূলত বেশ প্রশংসিত হয়েছে। জুম-এর জন্য লিখতে গিয়ে অনুশা আয়েঙ্গার সৌরভ রাজ জৈনের ধননন্দ চিত্রায়নের প্রশংসা করেছেন এবং প্রথম পর্বের উপর ভিত্তি করে লিখেছিলেন, "চন্দ্রগুপ্ত মৌর্য ধারাবাহিকটি একটি উত্তম বর্ণনা এবং সেট ডিজাইনগুলি আকর্ষণীয় এবং উপভোগযোগ্য। ভিজ্যুয়াল ইফেক্টগুলি আকর্ষণীয় এবং সংলাপগুলি আরও উৎকৃষ্ট। আইডব্লিউএম বাজ-এর জন্য অনিল মেরানি উল্লেখ করেছেন যে নির্মাতারা ইতিহাসে প্রচুর কল্পকাহিনী যুক্ত করেছেন কারণ পোরাস, চাণক্য এবং মগধের কোনও ঐতিহাসিক সংযোগ নেই।
আল-কাহির
সিংহাসনে আরোহণ
তিনি ষোড়শ আব্বাসীয় খলিফা আল-মু'তাদিদের (রাজত্ব. ৮৯২-৯০২) পুত্র এবং ১৮তম খলিফা আল-মুক্তাদির (রাজত্ব. ৯০৮-৯৩২) এর ভাই ছিলেন।
খিলাফাত
ডমিনিক সোর্ডেলের মতে, নতুন খলিফা "মাথামোটা এবং প্রতিহিংসাপরায়ণ ব্যক্তিত্ব" ছিল, যা তার ক্ষমতা গ্রহণেরর পরপরই অনুভব করেছিল। এটি স্পষ্ট হয় যখন তিনি তার ভাইয়ের ছেলে এবং কর্মকর্তাদের পাশাপাশি আল-মুকতাদিরের মা শাঘাবকে তাদের ভাগ্য দোষারোপে নির্যাতন করেছিলেন। আল-মুকতাদিরের অত্যধিক অসচ্ছল জীবনের বিপরীতে, তিনি তার পূর্বসূরির চেয়ে বেশি উদ্যমী ছিলেন এবং তার আদালতে কৃচ্ছ্রসাধন এবং বিশুদ্ধতাবাদের একটি চিত্র গড়ে তুলেছিলেন। কিন্তু পর্দার আড়ালে তিনিও মাতাল হয়ে পড়ে থাকতেন।
মু'নিস এবং সরকার নিয়ন্ত্রণকারী উজির ইবনে মুকলা এবং তার কার্যালয়ের ক্ষমতা পুনরায় জোরদার করার চেষ্টা করে আল-কাহির মুহাম্মদ ইবনে ইয়াকুবের মাধ্যমে পরাজিত আদালতের দলের সাথে পুনরায় যোগাযোগ শুরু করেন। এটি মু'নিস এবং তার সমর্থকদের শঙ্কিত করেছিল, কিন্তু তারা অনেক দেরি করে ফেলেছিল। ৯৩৩ সালের জুলাই মাসে আল-কাহির আঘাত হানে: রাজ-সরকার ইবনে ইয়ালবাকের তাকে ক্ষমতাচ্যুত করার পরিকল্পনা ব্যর্থ হয় এবং তাকে এবং মু'নিসকে গ্রেপ্তার করে মৃত্যুদণ্ড দেওয়া হয়, অন্যদিকে ইবনে মুকলা রাজধানী থেকে পালিয়ে যেতে বাধ্য হন।
আল-কাহির মুহাম্মদ ইবনে কাসেম ইবনে উবাইদ আল্লাহকে উজির হিসেবে নিযুক্ত করেন। আল-কাহির একটি দৃঢ়ভাবে শিয়া বিরোধী নীতি গ্রহণ করেন, নিজেকে "বিশ্বাসের শত্রুদের প্রতিশোধকারী" (আল-মুনতাকিম মিন আদিন আল্লাহ) ঘোষণা করেন, যা তিনি এমনকি তার মুদ্রাও পরেছিলেন। খলিফার শিয়া বিরোধী নীতির প্রতি সমর্থন থাকা সত্ত্বেও মুহাম্মদ ইবনে আল-কাসিমকে শীঘ্রই আহমাদ আল-খাসিবির পক্ষে বরখাস্ত করা হয়। তবে তার পূর্বসূরির মতো আল-খাসিবিও রাষ্ট্রের ক্রমবর্ধমান আর্থিক সংকট কাটিয়ে উঠতে অক্ষম ছিলেন।
গোপায়া ইউনিয়ন
গোপায়া ইউনিয়ন বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলার একটি ইউনিয়ন।
আল-কাহির
খিলাফাত
সমসাময়িক বাগদাদি ইতিহাসবিদ আল-মাসুদী তার মেডোজ অফ গোল্ড-এ রিপোর্ট করেছেন যে "তার সহিংসতা তাকে তার প্রজাদের ভয় ও সন্ত্রাসে বাধ্য করেছে"। তিনি একটি ল্যান্স দিয়ে সশস্ত্র হয়ে ঘুরে গেলেন, যারা তাকে অসন্তুষ্ট করেছিল তাদের আঘাত করল। যাইহোক, "তার আচরণের দৃঢ়তা এবং তার ক্রোধ দ্বারা অনুপ্রাণিত ভয়াবহতা" জনগণ এবং আদালতকে একইভাবে বিচ্ছিন্ন করে দেয় এবং তার পতনের জন্য ক্ষেত্র প্রস্তুত করে। নির্বাসিত উজির ইবনে মুকলা আল-কাহিরের বিরুদ্ধে ষড়যন্ত্র চালিয়ে যান; তিনি খলিফা প্রহরীর উপর জয় লাভ করেন, যা ২৪ এপ্রিল ৯৩৪ সালে একটি অভ্যুত্থান ঘটায় এবং খলিফা বন্দীকে নিয়ে যায় যখন পরবর্তীরা মদ্যপ ছিল।
গোপায়া ইউনিয়ন
অবস্থান ও সীমানা
গোপায়া ইউনিয়ন বাংলাদেশের হবিগঞ্জ জেলার হবিগঞ্জ সদর উপজেলার মধ্যবর্তী স্থানে অবস্থিত একটি ইউনিয়ন। এই ইউনিয়নের উত্তরে পৈল ও রিচি ইউনিয়ন, দক্ষিনে নিজামপুর ইউনিয়ন, পূর্বে নিজামপুর ও পৈল ইউনিয়ন এবং পশ্চিমে রিচি ও রাজিউরা ইউনিয়ন অবস্থিত।
আল-কাহির
খিলাফাত
আর-রাদির (রাজত্ব ৯৩২-৯৪০) পক্ষে পদত্যাগ করতে অস্বীকার করে, তাকে অন্ধ করে কারাগারে নিক্ষেপ করা হয়। আল-মাসউদির মতে, আর-রাদি "তার সংবাদ গোপন রেখেছিলেন", যাতে তিনি জনসাধারণ থেকে অদৃশ্য হয়ে যান। এগারো বছর পর পর্যন্ত তিনি মুক্ত হননি, যখন আল-মুস্তাকফি (রাজত্ব ৯৪৪-৯৪৬) সিংহাসনে আসেন এবং তাকে প্রাসাদের একটি প্রত্যন্ত ঘরে তালাবদ্ধ অবস্থায় আবিষ্কার করেন।  তিনি তার জীবনের অবশিষ্ট সময় ভিক্ষুক হিসেবে কাটিয়েছিলেন, ৯৫০ সালের অক্টোবরে মারা যান।
গোপায়া ইউনিয়ন
শিক্ষা
শিক্ষার হার :
শিক্ষা প্রতিষ্ঠান
শেরপুর সরকারি ভিক্টোরিয়া একাডেমী
শেরপুর সরকারি ভিক্টোরিয়া একাডেমী ১৮৮৭ সালে তৎকালীন ব্রিটিশ ভারতে প্রতিষ্ঠিত একটি উচ্চ বিদ্যালয়। এটি বাংলাদেশের ঐতিহ্যবাহী শিক্ষাপ্রতিষ্ঠানগুলোর মধ্যে অন্যতম। শুধুমাত্র ছেলেরাই এ বিদ্যালয়ে অধ্যয়নের সুযোগ পায়। বিদ্যালয়টি শেরপুর শহরের কেন্দ্রস্থলে অবস্থিত। ১৯৮১ সালে বিদ্যালয়টি জাতীয়করণ করা হয়। এই সরকারি বিদ্যালয়টিতে ৩য় থেকে ১০ম শ্রেণি পর্যন্ত শিক্ষা প্রদান করা হয়। ম্যাট্রিক (বর্তমানের সেকেন্ডারি স্কুল সার্টিফিকেট বা এসএসসি) পরীক্ষায় এ বিদ্যালয়ের ছাত্ররা বাংলাদেশের জাতীয় পর্যায়ে নিয়মিত কৃতিত্বের পরিচয় দিয়ে আসছে। বাংলাদেশের অনেক মেধাবী ব্যক্তি এ বিদ্যালয়ে পড়াশোনা করেছেন।
লুই সেন্ট লরেন্ট
লুই স্টিফেন সেন্ট-লরেন্ট (১ ফেব্রুয়ারি ১৮৮২ - ২৫ জুলাই ১৯৭৩) ছিলেন ১২থ কানাডার প্রধানমন্ত্রী ছিলেন ১৫ নভেম্বর ১৯৫৮ থেকে ২১ জুন ১৯৫৭. তিনি ছিলেন লিবারেল ক্যাথলিক ফ্র্যাঙ্কোফোন সম্প্রদায়ের একটি শক্ত বেস, যার ভিত্তি থেকে তিনি প্রধানমন্ত্রী উইলিয়াম লিওন ম্যাককেঞ্জি কিং এর প্রতি দীর্ঘকাল সমর্থন জোগাড় করেছিলেন। তার বৈদেশিক নীতির উদ্যোগগুলি কানাডাকে একটি বিচ্ছিন্নতাবাদী প্রাক্তন উপনিবেশ থেকে বিশ্ব বিষয়ক ক্ষেত্রে খুব কম ভূমিকা নিয়ে একটি সক্রিয় "মাঝারি শক্তি" হিসাবে রূপান্তর করেছিল। কিছু বুদ্ধিজীবী, শ্রম-প্রগতিশীল পার্টি এবং অনেক ফরাসী কানাডিয়ানদের বিরোধিতা কাটিয়ে কমিউনিস্টবাদের বিস্তারকে কেন্দ্র করে সেন্ট লরেন্ট ১৯৪৯ সালে কানাডার ন্যাটো যোগদানের উত্সাহী প্রবক্তা ছিলেন।
পাকিস্তানের সাধারণ নির্বাচন, ২০১৮
পাকিস্তানে জাতীয় পরিষদ এবং চারটি প্রাদেশিক পরিষদের সদস্যদের নির্বাচন করার জন্য সাধারণ নির্বাচন ২৫ জুলাই ২০১৮ তারিখে অনুষ্ঠিত হয়েছিল।
ন্যাশনাল অ্যাসেম্বলি নির্বাচনে, পাকিস্তান তেহরিক-ই-ইনসাফ (পিটিআই) সবচেয়ে বেশি ভোট পেয়েছে এবং সর্বাধিক আসন জিতেছে। প্রাদেশিক স্তরে, পিটিআই খাইবার পাখতুনখোয়ায় (কেপি) বৃহত্তম দল হিসেবে রয়ে গেছে;  পাকিস্তান পিপলস পার্টি (পিপিপি) সিন্ধুতে তাদের আধিপত্য ধরে রেখেছে এবং নবগঠিত বেলুচিস্তান আওয়ামী পার্টি (বিএপি) বেলুচিস্তানের বৃহত্তম দল হিসেবে আবির্ভূত হয়েছে।  পাঞ্জাবে, পাকিস্তান মুসলিম লীগ (এন) (পিএমএল-এন) সর্বাধিক আসন জিতে নিয়ে একটি ঝুলন্ত সংসদ ছিল।  যাইহোক, বেশ কিছু স্বতন্ত্র এমপিএ পিটিআইতে যোগদানের পর, পরবর্তীতে বৃহত্তম দল হয়ে ওঠে এবং সরকার গঠন করতে সক্ষম হয়।
প্রচারাভিযান শুরু হওয়ার আগে জনমত জরিপ প্রাথমিকভাবে পিটিআই-এর চেয়ে পাকিস্তান মুসলিম লীগ (এন) (পিএমএল-এন) এর জন্য এগিয়ে ছিল। যাইহোক, 11-পয়েন্ট লিড থেকে, প্রচারণার শেষ সপ্তাহগুলিতে পিএমএল-এন-এর লিড কমতে শুরু করে, নির্বাচনের কাছাকাছি কিছু জরিপে পিটিআইকে একটি প্রান্তিক কিন্তু ক্রমবর্ধমান লিড দেখানো হয়েছে।  নির্বাচনের অগ্রগতিতে, পিটিআই-এর পক্ষে এবং পিএমএল-এন-এর বিরুদ্ধে নির্বাচনী ফলাফলগুলিকে প্রভাবিত করার জন্য বিচার বিভাগ, সেনাবাহিনী এবং গোয়েন্দা সংস্থাগুলি দ্বারা পরিচালিত কিছু প্রাক-নির্বাচন কারচুপির গুজব ছিল।  [৩]  যাইহোক, রয়টার্স পোলিং ইঙ্গিত করেছে যে পিএমএল-এন-এর নেতৃত্ব নির্বাচনের দৌড়ে সত্যিকার অর্থে সংকুচিত হয়েছে এবং দলটি "ঘটনার পর আঘাত" ভোগ করেছে যা পুনঃনির্বাচনের কোনো আশাকে বিপর্যস্ত করে তোলে।
নির্বাচনের দিন দেখেছে পিটিআই ৩১.৮২% ভোট পেয়েছে (এর প্রতিষ্ঠার পর থেকে এটির ভোটের সর্বোচ্চ অংশ), যেখানে পিএমএল-এন ২৪.৩৫% পেয়েছে। নির্বাচনের পর, পিএমএল-এন সহ ছয়টি প্রধান দল দাবি করেছে যে সেখানে বড় আকারের ভোট কারচুপি এবং প্রশাসনিক অসদাচরণ হয়েছে।[5][6][7]  ইমরান খান, পিটিআই-এর চেয়ারম্যান, নির্বাচনের পরপরই তার মন্ত্রিসভা ঘোষণা করে একটি জোট সরকার গঠনের জন্য এগিয়ে যান।  নবগঠিত জোট সরকার মুত্তাহিদা কওমি মুভমেন্ট এবং পাকিস্তান মুসলিম লীগ (কিউ) এর সদস্যদের অন্তর্ভুক্ত করে।
ভোটিং প্রক্রিয়ার বিষয়ে, পাকিস্তানের নির্বাচন কমিশন (ইসিপি) কারচুপির রিপোর্টকে সরাসরি প্রত্যাখ্যান করেছে এবং বলেছে যে নির্বাচন সুষ্ঠু ও অবাধ হয়েছে।[10][11][12] একটি শীর্ষ নির্বাচনী পর্যবেক্ষণ সংস্থা, ফ্রি অ্যান্ড ফেয়ার ইলেকশন নেটওয়ার্ক (এফএএফইএন), আরও বলেছে যে পাকিস্তানের 2018 সালের সাধারণ নির্বাচন পূর্ববর্তী নির্বাচনের তুলনায় "কিছু দিক থেকে আরও স্বচ্ছ" হয়েছে।[13]  তার প্রাথমিক প্রতিবেদনে, ইউরোপীয় ইউনিয়ন নির্বাচন পর্যবেক্ষণ মিশন বলেছে যে সাধারণভাবে নির্বাচনের দিনে কোন কারচুপি পরিলক্ষিত হয়নি, তবে একটি "সমতার অভাব" পাওয়া গেছে এবং 2013 সালের পাকিস্তানি নির্বাচনে এটির চেয়ে বেশি প্রক্রিয়াটির সমালোচনা করেছে।  [১৫]
এটিও ছিল পাকিস্তানের গণতন্ত্রের সবচেয়ে সাম্প্রতিক উত্তরণের পর থেকে টানা তৃতীয় নির্বাচন যেখানে ক্ষমতার একটি গণতান্ত্রিক হস্তান্তর পরিলক্ষিত হয়েছিল। নির্বাচনের পরের দিন, ফলাফল নিয়ে আপত্তি থাকা সত্ত্বেও, পিএমএল-এন পরাজয় স্বীকার করে।  পাকিস্তানের নির্বাচন কমিশন কারচুপির রিপোর্ট প্রত্যাখ্যান করে তার অবস্থান পুনর্ব্যক্ত করেছে।  ভোটার উপস্থিতি 2013 সালে 55.0% থেকে 51.7% এ নেমে এসেছে।
যদিও নির্বাচন কমিশন কারচুপির অভিযোগ প্রত্যাখ্যান করেছে,[20] সেখানে দাবি করা হয়েছিল যে খান পিএমএল-এন-এর চেয়ে তার দলের বেশি নির্বাচনযোগ্য প্রার্থীদের প্রলুব্ধ করতে সক্ষম হয়েছিলেন, যার ফলে নির্বাচনী বৈষম্য ছিল। যাইহোক, সদ্য মিশে যাওয়া বিরোধী দল সংসদ বর্জনের বিরুদ্ধে সিদ্ধান্ত নেয়, সংসদীয় অংশগ্রহণের মাধ্যমে নির্বাচনী প্রক্রিয়াকে বৈধতা প্রদান করে।  প্রাথমিকভাবে প্রক্রিয়াগত ত্রুটির কারণে 14টি নির্বাচনী এলাকায় পুনর্গণনার আদেশ দেওয়া হয়েছিল।  অধিকন্তু, পদ্ধতিগত ত্রুটির কারণে নির্বাচন কমিশন ৭০টি আসনে পুনরায় গণনা করে (পাঞ্জাব এবং ফেডারেল নির্বাচনে বিজয়ীদের ব্যবধানের চেয়ে বেশি)।  এই পুনঃগণনার সমাপ্তির পর, ইসিপি একটি আসন সংখ্যা প্রকাশ করেছে যা জাতীয় পরিষদের বৃহত্তম দল হিসেবে পিটিআই-এর অবস্থান নিশ্চিত করেছে।  পাঞ্জাব নির্বাচনের ব্যবধান খানের পিটিআই এবং পাকিস্তান মুসলিম লিগ (এন) এর মধ্যে সংকীর্ণ ছিল, কিন্তু স্বতন্ত্র এবং পাকিস্তান মুসলিম লীগ (কিউ) উপদল ফেডারেল বিজয়ী পিটিআইকে সমর্থন করেছিল, যার ফলে খানের দল পাঞ্জাবেও সরকার গঠন করে।  এইভাবে PML-N প্রাদেশিক এবং ফেডারেল উভয় পর্যায়েই নির্বাচনে হেরে যায়,[29] বিরোধী দলে পরিণত হয়, শেহবাজ শরীফকে ফেডারেল স্তরে বিরোধী দলের নেতা মনোনীত করে[30] এবং তার ছেলে হামজা শাহবাজকে পাঞ্জাবের বিরোধী নেতা হিসেবে মনোনীত করে।  [৩১]
দক্ষিণ আইচা থানা
দক্ষিণ আইচা থানা বাংলাদেশের ভোলা জেলার চরফ্যাশন উপজেলার একটি থানা। এটি ভোলা জেলার সর্ব-দক্ষিণের থানা।
প্রতিষ্ঠাকাল
২০১২ সালের ১ জানুয়ারি চরফ্যাশন উপজেলার ৫টি ইউনিয়ন নিয়ে দক্ষিণ আইচা থানা আত্মপ্রকাশ করলেও ২০১৭ সালের ২০ নভেম্বর দুলারহাট থানা প্রতিষ্ঠিত হলে মুজিবনগর ইউনিয়ন দুলারহাট থানার অধীনে চলে যায়, ফলে বর্তমানে এ থানার আওতাধীন ইউনিয়ন ৪টি।
প্রশাসনিক এলাকাসমূহ
চরফ্যাশন উপজেলার ৪টি ইউনিয়নের প্রশাসনিক কার্যক্রম দক্ষিণ আইচা থানার অধীন।
খরখগ
খরখগ হচ্ছে মঙ্গোলীয় রন্ধনশৈলীর একটি বারবিকিউ ধরনের খাবার।  খরখগ একটি পাত্রের মধ্যে রান্না করা হয় যার মধ্যে গরম পাথর এবং পানি থাকে এবং পাত্রটিকে বাইরে থেকে উত্তপ্ত করা হয়।
প্রস্তুতপ্রণালী
খরখগ তৈরীতে মঙ্গোলীয়গণ মেষের মাংস (ছাগল মাংসও ব্যবহার করা যায়) গ্রহণ করে এবং হাড় সংযুক্ত থাকা অবস্থায় এটি উপযুক্ত আকারের টুকরো করে কেটে নেয়। এরপরে দশ-বিশটি মুঠোর আকারের পাথর আগুনে উত্তপ্ত করা হয়। পাথরগুলি যথেষ্ট গরম হলে রান্নার পাত্রে পাথর এবং মাংসগুলোকে একসাথে দেওয়া হয়। প্রথাগতভাবে ধাতব দুধের পাত্র ব্যবহৃত হয়। তবে মাংস এবং পাথর ব্যবহার করা যায় এমন যে কোন পাত্রই ব্যবহার করা যায়।
বাবুর্চি অন্যান্য উপাদানের জন্য পছন্দসই গাজর, বাঁধাকপি, আলু ইত্যাদি ব্যবহার করে একটি ঝোল তৈরী করেন,তারপর লবণ এবং অন্যান্য মশলা যোগ করেন। উপাদানগুলি স্তরযুক্ত হওয়া উচিত, সবার উপরে থাকবে সবজি। সবশেষে পর্যাপ্ত পানি যোগ করা হয় যাতে পাত্রের মধ্যে বাষ্পের বুদবুদ ওঠে। পাত্রটি ঢাকনা দিয়ে ঢেকে দেওয়া হয়।
পাথরের উত্তাপ এবং বাষ্প পাত্রের ভেতরের মাংস রান্না করে ফেলবে। যদি পাথরের উত্তাপ যথেষ্ট না হয় তবে চুলার আগুনে পাত্রটি রাখা হয়। আগুনের উত্তাপে এবং মাংসের চর্বি শুষে নিয়ে পাথরগুলো কালো হয়ে যায়। পাচক ঘ্রাণ শুকে রান্না হয়ে না যাওয়া পর্যন্ত পাত্রটি ঢেকে রাখতে হবে। পাথরে মাংস রান্না করতে প্রায় দেড় ঘণ্টার মত সময় লাগে। মাংস রান্না হলে পাথর সমেত কিছু মাংস পাচক বের করে আনে। সাধারনত খরখগ হাত দিয়ে খাওয়া হয়। তবে অনেকে মাংস হাড় থেকে আলাদা করার জন্যে ছুরি ব্যবহার করে থাকে। খোরখোগ মঙ্গোলীয় গ্রামাঞ্চলে একটি জনপ্রিয় খাবার। তবে এটি সাধারণত রেস্তোরাঁয় পরিবেশিত হয় না।
মালঞ্চ রেলওয়ে স্টেশন
মালঞ্চ রেলওয়ে স্টেশন ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এটি মালঞ্চ, ফুলবাড়ি গ্রাম এবং আশেপাশের এলাকায় পরিষেবা প্রদান করে। মালঞ্চ স্টেশন ২০০৪ সালে নির্মিত হয়। কয়েকটি ট্রেন, যেমন গৌর এক্সপ্রেস, মালদা টাউন - বালুরঘাট প্যাসেঞ্জার ট্রেন মালঞ্চ রেলওয়ে স্টেশনে থামে।
মানান আহমেদ আসিফ
মানান আহমেদ আসিফ সাধারণত মানান আহমেদ নামে পরিচিত হলেন দক্ষিণ এশিয়া ও পশ্চিম এশিয়ার একজন ইতিহাসবিদ, যিনি নিউ ইয়র্ক সিটির কলম্বিয়া বিশ্ববিদ্যালয়ে সহযোগী অধ্যাপক হিসেবে দায়িত্বে নিযুক্ত আছেন। তিনি দক্ষিণ এশীয় ব্লগ চাপাতি মিস্ট্রি-এর প্রতিষ্ঠাতা ; সেই সঙ্গে তিনি কলম্বিয়ান গ্রুপ ফর এক্সপেরিমেন্টাল মেথডস ইন হিউম্যানিস্টিক রিসার্চের সহ-প্রতিষ্ঠাতা। ২০০১ সাল থেকে তিনি জার্নাল অফ দ্য হিস্ট্রি অফ আইডিয়াসের সহ-নির্বাহী সম্পাদক।
ইভালুনা মন্টানার
জীবনী
৮ ফেব্রুয়ারি, ২০২০-এ, তিনি তার পাঁচ বছরের প্রেমিক, কলম্বিয়ান গায়ক ক্যামিলো এচেভেরিকে বিয়ে করেছিলেন। ২০২১ সালের অক্টোবরে, দম্পতি ঘোষণা করেছিলেন যে মন্টেনার তাদের প্রথম সন্তানের সাথে গর্ভবতী ছিলেন।
ধনাগোদা নদী
ধনাগোদা নদী বাংলাদেশের দক্ষিণ-পূর্বাঞ্চলের চাঁদপুর জেলার সদর ও মতলব উপজেলার একটি নদী । নদীটির দৈর্ঘ্য ৪১ কিলোমিটার, গড় প্রস্থ ২২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনাগোদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১১।
প্রবাহ
ধনাগোদা নামের নদীটি চাঁদপুর জেলার উত্তর মতলব উপজেলার বাগানবাড়ি ইউনিয়নে প্রবহমান মেঘনা আপার নদী থেকে উৎপত্তি লাভ করেছে। অতপর নদীটি একই উপজেলার ফরাজিকান্দি ইউনিয়ন অবধি প্রবাহিত হয়ে পুনরায় মেঘনা আপার নদীতে পতিত হয়েছে।। বিপুল জলরাশি, মৎস্য ও প্রাণিকূলের বিশাল সম্ভারে সমৃদ্ধ এ নদী। সড়ক পথে বা নৌ পথে এখানে আসা যায়। মতলব উ: ও মতলব দ: এর মাঝে বিভক্তকারী এ নদী। মতলব ফেরী ঘাট একটি দর্শনীয় স্থান। ধনাগোদা নদীর উত্তর তীরে বাংলাদেশ পানি উন্নয়ণ বোর্ড কর্তৃক বেড়ী বাঁধ নির্মাণ করা আছে। এই বেড়ী বাঁধ বা বন্যা নিয়ন্ত্রণ বাঁধটি মেঘনা-ধনাগোদা সেচ প্রকল্পের অংশ হিসেবে নির্মাণ করা হয়।
খাল সমূহ
মতলব দক্ষিণ উপজেলা ও আশেপাশের অঞ্চলের বিভিন্ন খাল ধনাগোদা নদীর সাথে সংযুক্ত। প্রথমে আসে জমজম কানেলের কথা। জমজম খালটি দগরপুর, ন‌ওগাঁ হয়ে মতলব দক্ষিণ উপজেলার সীমানা ডিঙ্গা ভাঙ্গা পার হয়ে হাজীগঞ্জ থানার মেনাপুর হয়ে রাজারগাও বাজারে গিয়ে শেষ হয়। |সংগ্রহের তারিখ- ২৯/১১/১৪২৯ বঙ্গাব্দ| ধনাগোদা নদীতে সংযুক্ত সাচার খালটি মতলব দক্ষিণের নায়েরগাঁও হয়ে কচুয়া উপজেলার উত্তর-পশ্চিম অংশ দিয়ে প্রবেশ করে বড়দৈল, সাচার, বিতারা, জলা তেতৈয়া, কোমরকাশা হয়ে কচুয়া পৌরবাজারের (মূল বাজার) পশ্চিম পাশ ঘেঁষে উপজেলার দক্ষিণ অঞ্চলের কড়ইয়া, ডুমুরিয়া ও কালোচোঁ গ্রাম হয়ে হাজীগঞ্জের নিকট ডাকাতিয়া নদীর সঙ্গে যুক্ত হয়েছে। বোয়ালজুড়ি খালটি ধনাগোদা নদীর মাছুয়াখাল প্রান্ত থেকে নারায়ণপুর বাজার হয়ে মেহারুন, চারটভাংগা, বাংলাবাজার, চৌমুহনী বাজার, ডড্ডা হয়ে হাজীগঞ্জের নিকট ডাকাতিয়া নদী পর্যন্ত বিস্তৃত।
নৌ যোগাযোগ ও পারাপার
মেঘনা নদীর পাশাপাশি এক সময় ধনাগোদা নদীই ছিল মতলব উপজেলায় যোগাযোগের প্রধান মাধ্যম। ধনাগোদা নদীর লঞ্চ যোগাযোগ ব্যবস্থা মতলব দক্ষিণ উপজেলাকে ঢাকা ও নারায়ণঞ্জ শহরের সাথে যুক্ত করে। বর্তমানেও সীমিত আকারে এ নদীর মাধ্যমে একস্থান থেকে অন্যস্থানে মালামাল ও লঞ্চ যোগে যাত্রী পারাপার করা হয়।
মতলব বাজার সংলগ্ন পূর্ব দিকে মতলব সেতুর দৈর্ঘ্য ৩০৪ দশমিক ৫১ মিটার। মতলব সেতুর নির্মান কাজ ২০১৫ সালের জানুয়ারিতে শুরু হয় এবং ২০১৯ সালের ১ জানুয়ারি যান চলাচলের জন্য উন্মুক্ত করা হয়।